Военновъздушни сили на Гърция
ВВС на Гърция () са военновъздушните сили на Република Гърция. Задачата им е да охраняват гръцкото въздушно пространство и да осигуряват въздушна поддръжка на армията и флота на страната.

История 
ВВС на Гърция са създадени през септември 1911 г. с помощта на френски съветници. Шестима гръцки офицери са изпратени на обучение във Франция, където преминават летателна подготовка. Първият полет с военен самолет е извършен от лейтенант Димитриос Камберос на 13 май 1912 г. През септември същата година е положено началото на ВВС на Гърция със създаването на първата авиационна рота (Λόχος Αεροπόρων).

Гръцките ВВС вземат участие в Балканската война, Междусъюзническата война, Първата световна война, Гръко-турската война и Втората световна война.

До 1930 г. във Въоръжените сили на страната са съществували Армейска авиация и Морска авиация, подчинени съответно на Сухопътните войски и Военноморските сили. Със създаването на Министерство на авиацията през 1930 г. е създаден и третия вид ВС на Гърция – ВВС. През следващата 1931 г. е основано и Висшето военно училище на ВВС – ВУ „Икарон“ (Σχολή Ικάρων).

След окупацията на страната от Фашистка Германия през април 1941 г. на практика гръцките ВВС са унищожени почти напълно. Няколко месеца по-късно започва изграждането им наново в Близкия изток, вече като част от ВВС на Великобритания. След освобождаването на Гърция през 1944 г. ВВС са възстановени наново.

През 1950 г. във ВВС е извършена цялостна реорганизация по стандартите на НАТО. И малко по-късно вземат участие, предимно с авиотранспортни подразделения, в Корейската война.

Организация 
Организационно Военновъздушните сили на Гърция са сведени в:

 Главен щаб на Военновъздушните сили
 Командване на Тактическата авиация
 Командване за авиационна поддръжка
 Командване за авиационно обучение
 Самостоятелни звена

Въоръжение 

Въоръжението на ВВС на Гърция включва определен брой бойни самолети от типа F-16C/D block 30,40,50 и 52+, Mirage 2000 и 2000 – 5, F-4 и A-7; транспортни самолети C-130 и С-27; учебни самолети Т-2, Т-6 и Т-41; специализирани самолети CL-415 и CL-215 и др.

През юни 2005 г. Министерството на отбраната на Гърция обявява търг на стойност 1,1 млрд. долара за покупката на 30 самолета F-16C/D block 52+. Съществуват планове за интегрирането до 2007 г. във ВВС на Eurofighter 2000

Вижте също 
 Списък на министрите на отбраната на Гърция
 Списък на началниците на Главния щаб на ВВС на Гърция
 Списък на Командващите Тактическата авиация на Гърция
 Списък на Началниците на Командване за авиационна поддръжка на Гърция
 Списък на Началниците на Командване за авиационно обучение на Гърция
 Емблеми на военновъздушните сили на Гърция
 Военни звания във военновъздушните сили на Гърция

Източници